પોલીસ સૂત્રો પાસેથી મળતી માહિતી મુજબ અમદાવાદમાં રહેતી એક યુવતીને થોડા દિવસ અગાઉ ડેન્ગ્યુ થયો હતો. ડેન્ગ્યુની અસર વધી જતાં યુવતીને ભાટ ગામ નજીક આવેલી એપોલો હોસ્પિટલમાં આઇસીયુ વોર્ડમાં ભરતી કરવામાં આવી છે. ચાર દિવસથી આ યુવતી હોસ્પિટલના આઇસીયુ વોર્ડ નં.૯માં સારવાર લઇ રહી છે. ડેન્ગ્યુના કારણે ગંભીર હોઇ તે અર્ધ બેભાન હાલતમાં હતી. ગઇ કાલે બપોરે યુવતીએ એક કાગળમાં પોતાની સાથે શારીરિક છેડછાડ અને બળાત્કાર થયો હોવાનું લખી તેના પરિવારજનોને જણાવ્યું હતું.